Uruguajské národné futbalové mužstvo

Uruguajské národné futbalové mužstvo reprezentuje Uruguaj na medzinárodných futbalových akciách, ako sú Majstrovstvá sveta alebo Copa América. Založené bolo v roku 1901. Uruguaj vyhral prvé Majstrovstvá sveta vo futbale, keď vo finále porazil Argentínu . Majstrovstvá sveta vyhral ešte raz v roku 1950, keď vo finále porazil Brazíliu . Sú aj dvojnásobní olympijskí víťazi z rokov 1924 a 1928. Vyhrali celkovo 15-krát Copa América.
História.
Pred rokom 1930 odohrala Uruguajská reprezentácia vyše 30 zápasov vrátane prvého s Argentínou. V roku 1916 sa zúčastnili prvého ročníka Copa América a po víťazstvách nad Argentínou a Čile vyhrali celý turnaj. O rok neskôr hostili tento turnaj a obhájili titul, keď vyhrali všetky zápasy. V roku 1919 po prvýkrát prehrali s Brazíliou , keď prehrali až druhom nadstavení. Tento zápas bol najdlhší v histórii Copa América.
V roku 1924 pricestovali do Paríža ako jediný juhoamerický účastník na Olympiádu. Na rozdiel od európskych mužstiev hrali na jeden dotyk a vyhrali každý zápas, a vo finále porazili . V roku 1928 prišli do Amsterdamu obhájiť titul a vo finále porazili Argentínu .
Vďaka dvojitému olympijskému triumfu dostali právo hostiť prvé majstrovstvá sveta v histórii na rok 1930, presne sto rokov od nezávislosti. Počas tohto turnaja vyhrali všetky zápasy, a vo finále proti Argentíne vyhrali , keď po prvom polčase prehrávali . Tak sa stali historicky prví majstrami sveta vo futbale. Kvôli odmietnutiu niektorých európskych tímov zúčastniť sa prvých majstrovstiev sveta, Asociación Uruguaya de Fútbol vyzvali iné krajiny, aby bojkotovali nasledujúci šampionát v Taliansku. Pre rok 1938 bolo vybraté Francúzsko, v protiklade predchádzajúcou dohodou meniť šampionát medzi Južnou Amerikou a Európou, Uruguaj opäť odmietli účasť.
V roku 1950 opäť vyhrali majstrovstvá sveta, keď porazili v rozhodujúcom zápase hostiteľa Brazíliu. Finálový zápas sa odohral na štadióne Estádio do Maracanã. Uruguaj prišiel do zápasu s veľkým odhodlaním a tento zápas je známy pod názvom „Maracanazo“.
Po roku 1950 mal Uruguaj zmiešané výkony na majstrovstvách sveta. V roku 1954 a 1970 obsadil štvrté miesto ale vo viacerých prípadov nepostúpil z kvalifikácie. Nová generácia pod vedením Enza Francescoliho v polovici osemdesiatych rokov sa kvalifikovala na majstrovstvá sveta v roku 1986 a 1990, ale dostali sa len do osemfinále. Od roku 2000 nasleduje menej úspešná generácia pod vedením hráčov ako Álvaro Recoba, Diego Forlán a Paolo Montero sa v roku 2002 dostali na majstrovstvá sveta, ale nedokázali postúpiť zo základnej skupiny.
Avšak po tejto neúspešnej dobe od roku 1950 vyhrali Copa Américu až šesťkrát a naposledy v roku 1995, keď tento turnaj hostili. Uruguaj hostil tento turnaj sedemkrát a vždy ho dokázal vyhrať.
Po roku 2010 začala generácia hráčov ako Luis Suárez, Edinson Cavani a Sebastián Coates. Na Majstrovstvách sveta vo futbale 2010 postúpili až do semifinále a obsadili celkové štvrté miesto. Dokonca v roku 2011 vyhrali Copa América 2011.
Majstrovstvá sveta a Pohár konfederácii FIFA.
Národné uruguajské futbalové mužstvo vyhralo majstrovstvá sveta vo futbale zo štrnástich účastí dvakrát, a to v rokoch 1930 a 1950. V rebríčku medailí na Majstrovstvách sveta je na 6. mieste.
Na Pohári konfederácií FIFA sa zúčastnil Uruguaj len raz, v roku 1997. Účasť si zaistil vďaka výhre na Copa América v roku 1995. Skončili na štvrtom mieste, keď prehrali zápas o tretie miesto z Českom .
Copa América - štatistiky.
Copa Américu či predtým Majstrovstvá Južnej Ameriky vo futbale dokázal národný tím Uruguaja vyhrať celkovo až 15-krát pri štyridsiatich piatich účastiach. Spolu s Argentínou držia najviac titulov na tomto podujatí, zhodne po pätnásť. Prvýkrát ju vyhrali už v roku 1916. Naposledy ju vyhrali v roku 2011. V roku 2021 tím vypadol vo štvrťfinále. 
Olympijské hry a Panamerické hry.
Tím Uruguaja sa zúčastnil troch olympijských hier a dvakrát ich vyhral. Tie prvé vyhral v Paríži v roku 1924, keď vo finále porazil reprezentáciu Švajčiarska jednoznačne . Druhé vyhral hneď na ďalšej olympiáde v roku 1928 v Amsterdame. Vo finále porazil Argentínu, keď sa im podarilo nad nimi vyhrať až v opakovanom zápase , lebo prvý zápas sa skončil remízou .
Na Panamerických hrách sa zúčastnil Uruguaj sedemkrát. A v rokoch 1983 a 2015 ich vyhral.
Rivalita s Argentínou.
Uruguaj a Argentína držia rekord v počte odohraných zápasov medzi sebou. Od roku 1901 doteraz hrali proti sebe 189-krát. Prvý zápas odohrali 16. mája 1901, vtedy vyhrala Argentína . Posledný zápas odohrali zatiaľ 16. novembra 2023, vtedy vyhral Uruguaj .